เดินผ่านหลายต่อหลายครั้งเจอแต่คิวคนรอกินส้มตำร้านนี้ มันต้องมีดีอะไรสักอย่าง วันก่อนถือโอกาสดีสักห้าโมงครึ่งคนยังแน่นร้าน นั่งก้มหน้าก้มตากินมองออกมาอีกทีคิวรอเพียบ
กินกับน้องสาวสายคลีน 2 คน สั่ง 3 จาน มีส้มตำกุ้งสด ได้กุ้งตัวโต ๆ 3 ตัว ดูดี สะอาด น่ารับประทานเป็นที่สุด ถามว่ารสส้มตำเด็ดไหม ก็ไม่เด็ดขนาดนั้นนะ หรือลืมให้ใส่น้ำปลาร้า 555 
จานที่สองคือ ยำขนมจีนรวมมิตร ก็มาทั้งกุ้ง หมึก (ชิ้นใหญ่มาก) เห็ดหูหนู หมูยอ (ซึ่งอร่อยกว่าใครเพื่อน อยากกินเดี่ยว ๆ เลย)
และจานสุดท้าย อันนี้อยากกินเป็นการส่วนตัว ตับหมูย่าง ซึ่งราคาเท่ากับตับหวาน เสิร์ฟมาแบบแห้ง ๆ ไปนิด แต่พูดถึงเครื่องแล้วก็โดยรวมโอเคอยู่
สิริรวมสามร้อยนิด ๆ ก็โอเคอยู่นะ ไม่ถึงขั้นเด็ดดวง ขากลับออกไปเอารถที่จอดที่เซนปิ่นฯ ไม่ได้ ฝนเทกระจาด เดินช้อปต่อพอกรุบกริบ